Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1005/2010. (I. 21.) Korm. határozathoz
Paragraph Index: 695

1. A környezet terhelésének csökkenéséhez, megszüntetéséhez hozzájáruló technológiák bevezetésének támogatása. Forrás Környezetközpontú technológiafejlesztés (GOP 2.1.4.) Felelõs környezetvédelmi és vízügyi miniszter nemzeti fejlesztési és gazdasági miniszter Indikátor Egységnyi outputhoz felhasznált anyag- és energia megtakarításának értéke (m Ft) II. Alkalmazkodás A klímavédelemben az alkalmazkodás – tudományos nevén adaptáció – az éghajlatváltozással összefüggõ hatások és károk mérséklését és a klímaváltozás iránti érzékenység csökkentésére tett erõfeszítéseket jelenti. Az éghajlatváltozáshoz történõ alkalmazkodás az élet minden területét, illetve a társadalom minden rétegét érinti. Az adaptáció elkerülhetetlen, mivel az üvegházhatású gázok korábbi kibocsátásaiból adódó következmények már jelenleg is éreztetik, illetve a jövõben még inkább éreztetni fogják a hatásukat (gyakoribb szélsõséges idõjárási események, növekvõ átlag hõmérséklet, UV sugárzás erõsödése, növekvõ légszennyezettség, hosszabb pollenszezon, növekvõ pollenkoncentráció, vektorok, ivóvíz, élelmiszerek által terjesztett betegségek gyakoribbá válása stb.). Az alkalmazkodásnak számos fajtája ismert, létezik elõ ze tes vagy utólagos, tervezett vagy spontán, hosszú távú vagy rövid távú, helyi vagy regionális, passzív vagy aktív adaptáció. Továbbá az alkalmazkodó szereplõ szerint magánszektor vagy közszektor által meg valósított, illetve a társadalom valamint az ökoszisztémák adaptációja. Az éghajlatváltozás kapcsán minden környezeti feltétel változik, amelyhez az egész társadalomnak alkalmazkodnia kell. Ennek során strukturális változásokat kell végrehajtani a termelés és fogyasztás és az infrastruktúrák átalakítása körében. Ilyenek lehetnek: a vízkészletek; vizes területek, az ökoszisztémák; a biológiai sokféleség, mezõgazdaság, erdõgazdálkodás és a halászat; az energia és közlekedés; a turizmus és a pihenés; és az emberi egészség. Az emberi közösségek és a természetes ökoszisztémák eddig is ösztönösen törekedtek a megváltozott idõjárási viszonyokhoz történõ alkalmazkodásra. A Nemzeti Éghajlatváltozás Program célja, hogy a meglévõ adaptációs válaszlépéseket egy mederbe terelje a tudatos, tervezett és a kibocsátás-csökkentés céljait támogató adaptációs intézkedésekkel, valamint, hogy egy következetes és körültekintõ, a regionális és helyi szempontokat egyaránt figye lembe vevõ rendszert hozzon létre. Fontos, hogy a klímaváltozás elleni küzdelemben az alkalmazkodás és az éghajlatváltozás csökkentésére irányuló intézkedések egymás hatását segítsék, támogassák, ne pedig rontsák, ugyanis az adaptációs eszközök és a mitigációs lehetõségek között szoros szinergikus hatás léphet fel, melyek lehetnek negatív és pozitív hatásúak is. Elsõdlegesen tehát olyan adaptációs lehetõségeket kell elõmozdítani, melyek egyrészt csökkentik az éghajlatváltozás káros hatásait (hozzájárulnak a mitigáció céljaihoz), másrészt egyéb szociális, környezeti és gazdasági elõnyökkel, többlethaszonnal járnak. Az alkalmazkodás akkor lesz teljes körû, ha az alkalmazkodás szempontjait minden fejlesztésnél, beruházásnál figye lembe veszik mind országos, mind regionális, mind pedig helyi szinten. II/1. Természetes élõvilág, természet- és tájvédelem A természetes élõvilág önfenntartó, önszabályozó képességébõl adódóan, magára hagyva is képes alkalmazkodni a változó környezethez (autonóm adaptáció), azonban az alkalmazkodás folyamatát külsõ beavatkozásokkal is lehet segíteni (tervezett adaptáció). A stratégia által megfogalmazott cselekvések fõ célja az, hogy az élõvilág saját alkalmazkodóképességét fenntartsák, és lehetõség szerint növeljék. Az éghajlatváltozás káros hatásainak a mérséklésére elsõsorban az élõhelyek éghajlatváltozással szembeni alkalmazkodóképességének javításán keresztül van lehetõség. Az élõvilág alkalmazkodóképességét alapvetõen az élõhely természeti állapota határozza meg. Minél természetesebb és változatosabb az élõ rendszer, annak fajösszetétele, vízellátottsága, annál ellenállóbb az élõvilág, annál nagyobb adaptációs kézséggel rendelkezik. De hasonlóan fontos az élõhelyek közvetlen környezetének, azaz a különbözõ élõhelyek általa alkotott ún. „élõhely-mozaik” természetessége, termõhelyi és élõhelyi változatossága, gazdagsága, illetve a tágabb kultúrtáj átjárhatósága az élõhelyek fajai számára, ezért fontos az élõhelyek közötti természetes kapcsolat fenntartása, illetve helyreállítása. Az élõvilág és a kultúrtáj együttese alkotja azt a tájat, amely magába foglalja a természetes és természetszerû élõhelyeket, mezõgazdasági, erdõgazdálkodási tájakat, továbbá az emberi kultúra jellegzetességeit, mint az épületeteket, építményeket, mûszaki létesítményeket, településeket, utakat, vonalas létesítményeket és ezek rendszerét. Ahhoz, hogy elõremutató, klímajavító területi megoldások és programok születhessenek, elengedhetetlen a táj, a tájszerkezet (mûvelési ágak és egyéb tájalkotó elemek arányának) átfogó értékelése és a szükséges tájátalakítások megtétele. A táj „zöldesítése” lehet az átfogó cél, amibe beletartozik az élõhelyek védelme, a zöldterületek fejlesztése, újak kialakítása, a települések zöldterületeinek fejlesztése, a beépítésre szánt területek kialakításának mérséklése, a zöldfelületek minõségének megállapítása és minõség szerinti védelme, fejlesztése. I. A NÉS-ben meghatározott helyben történõ adaptáció elõsegítése, a meglévõ biológiai sokféleség megõrzése céljának érdekében:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes